Beszámoló a Háziorvosi Szolgálat 2015. évi munkájáról

Az elmúlt évek során a következő működési rend alakult ki és bizonyult működőképesnek:

Hétfő: patikai nap

Kedd: injectiók beadása, jogosítvány és lőfegyver egészségügyi alkalmasság véleményezése

Szerda: vérvételi nap

Csütörtök: tanácsadás, patikai nap

Péntek: EKG vizsgálat, terhesgondozás

Betegforgalmi adatok (átlag):

	Orvos-beteg találkozás összesen /hó
	Beteg tartózkodási helyén /hó

	917
	12


	Továbbküldés
	Képalkotó vizsgálat
	Labor vizsgálat
	Konzílium és kórház 

	Havi átlag
	18
	30
	23,5


Primer prevenció:

Az Állami Egészségügyi Ellátó Központ munkatársaiként daganatos megbetegedések szűrésében (emlő, végbél tumor) vettünk részt.

Secunder prevenció:

A gondozott betegek célértékekre való titrálása mellett átlagos mennyiségű új megbetegedés került kiszűrésre.

	Magasvérnyomás betegség
	Cukorbetegség és elő állapotai
	Idült obstruktív tüdőbetegség
	Metabolikus syndroma
	Magas vérzsír szint és köszvény

	18
	10
	6
	3
	9


Iskola-egészségügy és ifjúság-egészségügyi ellátás keretén belül a 2015-2016-os tanévben 7 új mozgásszervi és belgyógyászati eltérés került kiszűrésre, mely időben, megfelelő gyógytestneveléssel és gyógyászati segédeszközök használatával korrigálható, progressziója lassítható. 7.-8. osztályos tanulóknak, drogprevenciós előadást tartottunk.

Az ügyelet fenntartója megváltozott, továbbiakban azt a Balatonfelvidéki Szociális Gyermekjóléti és Háziorvosi Ügyeleti Szolgálat végzi. Az ügyeleti ellátás rendjében változás történt. Gyermekorvosi Ügyelet hétvégente 1x4 órára csökkent. 

A háziorvosi hatáskörbe került vérvétel, programozottan a lakosság nagy megelégedésére történik szerdai napokon, a felmerülő igények gyakran meghaladják a tervezhető kapacitást, ami csekély fennakadást okozhat a rendelés normál menetében.

Ápolási tevékenységek végzésére, mely magába foglalja gyógyszerek, injekciók bevitele, vérvétel, vizsgálatokhoz való előkészítés, vérnyomásmérés, EKG készítése, vizeletvizsgálat, tanácsadás átlagosan havi 68 alkalommal kerül sor. 

–Ápolói Beszámoló 2015- 

 
A megkezdett beszerzések tovább folytak, mely során a gyorsabb betegellátás érdekében 2 új, professzionális, nagy kapacitású nyomtató került beszerzésre a zalahalápi és a sáskai rendelőbe.

A rendelő és a tanácsadó építészeti szempontból már csak részben nem felel meg a jogszabályban (60/2003 X.20. ESZCSM) előírtaknak ( akadálymentesítés, fertőző váró stb…).  Az új zalahalápi rendelő kialakításának köszönhetően, a várakozás kulturált módja lett kialakítva. Az új váró gyermekek részére is barátságos légkört biztosít, a berendezésnek köszönhetően.

Tapolca, 2016.08.23.
                                                                         Dr Jerkovits Gergely

                                                                          háziorvos szakorvos 
